অবশেষে বেতন বাড়তে চলেছে নির্বাচক-সহ আম্পায়ারদের। যুগান্তকারী পদক্ষেপ বিসিসিআইয়ের। সর্বভারতীয় সংবাদমাধ্যম সূত্রের খবর, সাবা করিমের নেতৃত্বাধীন বোর্ডের ক্রিকেট অপারেশনস শাখা এবং সুপ্রিম কোর্ট নিযুক্ত প্রশাসকদের কমিটি বেতন বাড়ানোর ব্যাপারে সিদ্ধান্ত নিয়েছে। এপ্রিল মাসের ১২ তারিখে ক্রিকেট অপারেশনস-এর সঙ্গে কমিটি অফ অ্যাডমিনিস্ট্রেটরস-এর বৈঠক ছিল। সেই বৈঠকেই এমন সিদ্ধান্তে সিলমোহর দেওয়া হয়। সাবা করিম ও সিওএ-র দাবি, প্রধান নির্বাচক এমএসকে প্রসাদ ও অন্যান্য নির্বাচকরা যেভাবে ভারতীয় ক্রিকেটে সার্ভিস দিয়ে চলেছেন, তাতে তাঁদের পুরস্কৃত করা প্রয়োজন।

এই বিষয়ে অন্যান্য খবর

ছাড়া হল না কোহলিদের! প্রস্তাব প্রত্যাখ্যান করায় জুটল এই অপবাদ
নাইট তারকার বিরুদ্ধে ভয়ঙ্কর অভিযোগ কোহলির! ব্যবস্থা নেবে বোর্ড
ভবিষ্যতে ফের ট্র্যাজেডির সামনে কার্তিক, প্রত্যাবর্তনের সুযোগ কম


জানা গিয়েছে, প্রধান নির্বাচকের বেতন বিপুল বাড়তে চলেছে। তাঁর বেতন হবে ১ কোটির আশপাশে। নির্বাচক মণ্ডলীর অন্য দুইজনের বেতন ৭৫ লাখের কাছাকাছি।
এর পাশাপাশি আরও সিদ্ধান্ত নেওয়া হয়েছে, ঘরোয়া ক্রিকেটে যে আম্পায়াররা ম্যাচ পরিচালনা করেন, তাঁদের দ্বিগুণ বেতন বাড়ানো হবে। পাশাপাশি মাইনে বাড়ানো হচ্ছে স্কোরার, রেফারি ও ভিডিও অ্যানালিস্টদেরও। জানা গিয়েছে, প্রায় ছ’বছর পর আম্পায়ার-সহ অন্যান্য আধিকারিকদের বেতন বাড়তে চলেছে।
ঘরোয়া ম্যাচে একজন ক্রিকেটারের পারিশ্রমিক ৩৫ হাজার টাকা। আম্পায়াররা পেতেন ২০ হাজার টাকা। কিন্তু নতুন বর্ধিত বেতন কাঠামো অনুযায়ী, আম্পায়াররা পাবেন ওয়ান ডে কিংবা চার দিন প্রথম শ্রেণির ম্যাচের জন্য ৪০ হাজার টাকা। ঘরোয়া টি টোয়েন্টি ম্যাচে আম্পায়ারদের কপালে জুটত ১০ হাজার টাকা। বর্তমানে সেই বেতন বেড়ে হচ্ছে ২০ হাজার টাকা।
ম্যাচ রেফারিদের ক্ষেত্রে ওয়ান ডে কিংবা চার দিনের ম্যাচ এবং টি টোয়েন্টির ক্ষেত্রে এই বেতন বেড়ে হচ্ছে যথাক্রমে ৩০ ও ১৫ হাজার টাকা। স্কোরাররা ৫ হাজারের পরিবর্তে এখন থেকে পাবেন ১০ হাজার টাকা। ভিডিও অ্যানালিস্টরা এখন পাবেন ১৫ হাজার (একদিন অথবা চারদিনের ম্যাচ) সাড়ে ৭ হাজার (টি টোয়েন্টি)।